ลำปางเชื่อท่องเที่ยวดีขึ้นหลัง บางกอกแอร์เวย์เปิดบิน
นายกสมาคมท่องเที่ยวนครลำปาง เชื่อบางกอกแอร์เวย์เปิดบินเส้นทางกทม.-ลำปาง ส่งผลดีต่อการค้าการ-ลงทุน -ท่องเที่ยว
8 ก.พ. 2553

นายกสมาคมท่องเที่ยวนครลำปาง เชื่อบางกอกแอร์เวย์เปิดบินเส้นทางกทม.-ลำปาง ส่งผลดีต่อการค้าการ-ลงทุน -ท่องเที่ยว
นายสุรพล ตันสุวรรณ รองนายกเทศมนตรีเทศบาลนครลำปาง ในฐานะนายกสมาคมท่องเที่ยวนครลำปาง กล่าวว่า หลังจากที่จังหวัดลำปาง มีสายการบินบางกอกแอร์เวย์มาเปิดให้บริการแก่นักลงทุน นักธุรกิจ นักท่องเที่ยว และประชาชน โดยเริ่มมาตั้งแต่วันที่ 1 กุมภาพันธ์ 2553 ที่ผ่านมา ถือว่าส่งผลดีต่อจังหวัดลำปางอย่างมาก หลังจากสายการบินเดิมหยุดบิน เนื่องจากเกิดภาวะขาดทุนสะสม ทำให้จังหวัดลำปาง ไม่มีสายการบินให้บริการนานถึง 3 เดือน อย่างไรก็ตาม เชื่อว่าจะส่งผลดีต่อเศรษฐกิจ การค้า และการลงทุน รวมถึงการท่องเที่ยวของจังหวัด เนื่องจากมีการเดินทางที่สะดวกมากยิ่งขึ้น ทั้งนี้ หากมีการใช้บริการสายการบินดังกล่าว เชื่อว่าจะทำให้มีเที่ยวบินที่ลำปางอยู่ได้นาน หรือหากเกิดความคึกคักอย่างมาก จากประชาชนที่มาใช้บริการ ก็อาจจะทำให้มีการเพิ่มเที่ยวบินจากขณะนี้ วันละ 1 เที่ยวบิน หรือมีสายการบินอื่นมาเปิดให้บริการที่จังหวัดลำปางเพิ่มขึ้น   ด้านนายศุภกิจ บุญญฤทธิ พงษ์ ผู้ว่าราชการจังหวัดลำปาง กล่าวว่า แหล่งท่องเที่ยวของจังหวัดลำปาง ได้รับความสนใจ จากนักท่องเที่ยวมากขึ้น ซึ่งมีนักท่องเที่ยว จากทั่วประเทศและต่างประเทศ เดินทางมาเที่ยวจังหวัดลำปาง ในแต่ละปีไม่ต่ำกว่า 2-3 แสนคน เฉพาะในปี 2552 มีอัตราท่องเที่ยวเติบโตเพิ่มขึ้นร้อยละ 4.03 เปอร์เซ็นต์ และ มีรายได้ ทั้งหมด ที่เกิดจาการท่องเที่ยว ในจังหวัดลำปางทั้งสิ้น 1 , 757.53 ล้านบาท และการเปิดสายการบินของบางกอกแอร์เวรย์จะเพิ่ม ศักยภาพให้กับแหล่งท่องเที่ยวและภาคอุตสหกรรม ของจังหวัดให้เข้มแข็ง มากขึ้น